ಸಾಮಾನ್ಯ ಆಸ್ಪತ್ರೆ-ಆಧಾರಿತ ಪ್ರಸೂತಿಯ ಕ್ರಿಯೆಯಲ್ಲಿ ಮಗು ಜನಿಸಿದ ಕೂಡಲೇ ಒಂದು ನಿಮಿಷದೊಳಗೆ ಕೃತಕವಾಗಿ ನಿರ್ಬಧಿಸಲಾಗುತ್ತದೆ. ಜನನ ಕೇಂದ್ರಗಳಲ್ಲಿ, ಇದನ್ನು ೫ ನಿಮಿಷಗಳು ಅಥವಾ ಅದಕ್ಕಿಂತ ಹೆಚ್ಚು ಕಾಲ ವಿಳಂಬ ಮಾಡಬಹುದು ಅಥವಾ ಸಂಪೂರ್ಣವಾಗಿ ಬಿಟ್ಟುಬಿಡಬಹುದು. ನಿರ್ಬಂಧಿಸಿದ ನಂತರ ಹೊಕ್ಕುಳಬಳ್ಳಿಯನ್ನು ಕತ್ತರಿಸಲಾಗುತ್ತದೆ, ಯಾವುದೇ ನರಗಳಿಲ್ಲದಿರುವುದರಿಂದ ಈ ಕತ್ತರಿಸುವಿಕೆಯಿಂದ ನೋವು ಉಂಟಾಗುವುದಿಲ್ಲ. ಗಟ್ಟಿಯಾದ ಸ್ನಾಯು ರಜ್ಜುವಿನಂತೆ ಹೊಕ್ಕುಳಬಳ್ಳಿಯು ಹೆಚ್ಚು ಗಡುಸಾಗಿರುತ್ತದೆ, ಆದ್ದರಿಂದ ಇದನ್ನು ಕತ್ತರಿಸಲು ಸಾಕಷ್ಟು ಹರಿತವಾದ ಸಾಧನ ಬೇಕಾಗುತ್ತದೆ. ಹೊಕ್ಕುಳಬಳ್ಳಿಯು ಮಿಡಿಯುವುದನ್ನು ನಿಲ್ಲಿಸಿದ ನಂತರ (ಜನನವಾದ ೫-೨೦ ನಿಮಿಷಗಳ ನಂತರ) ಬಳ್ಳಿಯ ವಿಚ್ಛೇದನವು ಕಂಡುಬರುತ್ತದೆ. ಬಳ್ಳಿಯನ್ನು ಕತ್ತರಿಸುವಾಗ ಸಾಮಾನ್ಯವಾಗಿ ಅಭಿಧಮನಿಯ ಅಥವಾ ಅಪಧಮನಿಯದ ರಕ್ತದ ಗಮನಾರ್ಹ ನಷ್ಟ ಕಂಡುಬರುವುದಿಲ್ಲ. 

ಬಳ್ಳಿಯ ಹಿಡಿಕಟ್ಟನ್ನು ಚಾಕುವಿನೊಂದಿಗೆ ಸೇರಿಸುವ ಹೊಕ್ಕುಳಬಳ್ಳಿ ಹಿಡಿಕಟ್ಟುಗಳಿರುತ್ತವೆ. ಈ ಹಿಡಿಕಟ್ಟುಗಳು ಸುರಕ್ಷಿತ ಮತ್ತು ಭದ್ರವಾಗಿರುತ್ತವೆ, ಇವು ಮೊದಲು ಬಳ್ಳಿಯ ಹಿಡಿಕಟ್ಟನ್ನು ಬಳಸಿ, ನಂತರ ಹೊಕ್ಕುಳಬಳ್ಳಿಯನ್ನು ಕತ್ತರಿಸಲು ಅನುವು ಮಾಡಿಕೊಡುತ್ತವೆ. ಬಳ್ಳಿಯನ್ನು ನಿರ್ಬಂಧಿಸಿ, ಕತ್ತರಿಸಿದ ನಂತರ, ನವಜಾತ ಶಿಶು ಅದರ ನಾಭಿಯ ಭಾಗದಲ್ಲಿ ಒಂದು ಪ್ಲ್ಯಾಸ್ಟಿಕ್ ಕ್ಲಿಪ್ಅನ್ನು ಹೊಂದಿರುತ್ತದೆ, ಇದು ಬಳ್ಳಿಯ ಸಂಕುಚಿತ ಭಾಗವು ಒಣಗಿ, ಸರಿಯಾಗಿ ಮುಚ್ಚಿಕೊಳ್ಳುವವರೆಗೆ ಇರುತ್ತದೆ. ಹೊಕ್ಕುಳಿನ ಉಳಿಕೆಯು ಸುಮಾರು ೭–೧೦ ದಿನಗಳವರೆಗೆ ಉಳಿಯುತ್ತದೆ, ನಂತರ ಒಣಗಿ ಬಿದ್ದುಹೋಗುತ್ತದೆ.

ವೈದ್ಯಕೀಯ ಪ್ರಯೋಗಗಳು ಮತ್ತು ಕಾರ್ಯವಿಧಾನಗಳು
ನಿರ್ಬಂಧಿಸುವುದು ಮತ್ತು ಕತ್ತರಿಸುವುದು
ಅಂಗರಚನಾ ಶಾಸ್ತ್ರ
ಬೇಗನೆಯ ಮತ್ತು ತಡವಾದ ನಿರ್ಬಂಧಿಸುವಿಕೆ